Missatge: Tailàndia decreta el toc de queda a Bangkok després que les protestes contra el govern han pujat de toRedacció - 01/12/2013 - 14.18h. Manifestants i policia s'han enfrontat amb pedres i gasos lacrimògens. (Foto: EFE) La tensió a Tailàndia entre els defensors i els detractors del govern continua pujant de to. Unes 30.000 persones han sortit al carrer aquest diumenge i s'han concentrat davant de la seu del govern exigint la fi d'una dinastia, la dels Shinawatra, que fa més d'una dècada que domina la política tailandesa. "El cop del poble", com s'anomena la revolta, ha paralitzat una part de Bangkok. Manifestants i policia s'han enfrontat amb pedres i gasos lacrimògens en diversos punts de la capital tailandesa, on les protestes han assetjat diferents dependències governamentals. Els manifestants han pres el control de la televisió pública i la primera ministra, Yingluck Shinawatra, ha hagut de ser traslladada a un lloc segur. Almenys quatre persones han mort i els ferits ronden la seixantena.El govern tailandès ha instat els residents a la capital a no sortir de casa si no és estrictament necessari entre les 10 de la nit i les cinc de la matinada després de la violenta jornada. Diu que és per la seva seguretat perquè, si surten, poden ser víctimes de provocacions.Les manifestacions antigovernamentals van començar a l'octubre. Acusen la primera ministra de corrupció i de ser una titella del grup empressarial del seu germà, Taksin Shinawatra, l'exprimer ministre deposat per un cop d'estat l'any 2006 i ara exiliat a Dubai.

Resposta: Manifestants antigovernamentals ocupen la seu del govern tailandès sense que la policia ho impedeixiRedacció - 03/12/2013 - 11.38h. Manifestants opositors entren a la Casa del Govern. (Foto: EFE) El govern tailandès ha permès l'accés dels manifestants antigovernamentals a la seu de la policia i a la Casa del Govern de Bangkok per evitar nous enfrontaments, si bé els ha advertit que seran responsables de qualsevol desperfecte.Tot i el canvi d'actitud de les autoritats, el líder dels opositors, acusat de sedició i amb una ordre de detenció pendent, ha dit que les protestes continuaran fins que la primera ministra, Yingluck Shinawatra, i el seu govern dimiteixin. Els opositors demanen la dimissió de l'executiu "corrupte i il·legítim" perquè diuen que està a les ordres del seu germà i exprimer ministre, deposat en un cop d'estat el 2006.El cap de l'autoritat metropolitana ha indicat que els agents no faran sevir gasos lacrimògens i permetran als opositors estar-se als edificis oficials el temps que vulguin, segons el diari "Bangkok Post". En els últims dies, milers de persones han sortit al carrer i les forces de seguretat han respost amb el llançament de gasos lacrimògens als manifestants. Yingluck Shinawatra va afirmar, dilluns, que pensa continuar en el poder.